5. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 720 της 25/28 Σεπτ. 1978 (ΦΕΚ Α΄ 162) Περί χορηγήσεως αδείας ασκήσεως επαγγέλματος Οινολόγου. Έχοντες υπ’ όψει: 1.Τας διατάξεις του άρθρ. 9 του Ν.Δ/τος 243/1969 «περί βελτιώσεως και προστασίας της αμπελουργικής παραγωγής», ως ετροποποιήθη και συνεπληρώθη υπό του Νόμ. 427/1976 «περί αντικαταστάσεως, συμπληρώσεως και καταργήσεως ενίων διατάξεων του Ν.Δ/τος 243/1969». 2.Την υπ’ αριθ. 788/1978 γνωμοδότησιν του Συμβουλίου Επικρατείας, προτάσει του επί της Γεωργίας Υπουργού, αποφασίζομεν: Όροι χορηγήσεως αδείας Άρθρ.1.-1.Η άδεια ασκήσεως επαγγέλματος οινολόγου χορηγείται κατόπιν επιτυχίας του ενδιαφερομένου εις δοκιμασίαν προκηρυσσομένην άπαξ ή δις κατ’ έτος δι’ αποφάσεως του Υπουργού Γεωργίας, περίληψις της οποίας ως και η ημερομηνία ενάρξεως της δοκιμασίας δημοσιεύονται εις δύο εφημερίδας του Αθηναϊκού τύπου και εις μίαν της Θεσσαλονίκης. Η ημερομηνία ενάρξεως της δοκιμασίας δεν δύναται να απέχη ολιγώτερον των 30 ημερών από της ως άνω δημοσιεύσεως. 2.Η συμμετοχή εις την ως άνω δοκιμασίαν επιτρέπεται κατόπιν αιτήσεως του ενδιαφερομένου υποβαλλομένης εις την Διεύθυνσιν Μεταποιήσεως και Αγορών του Υπουργείου Γεωργίας 5 ημέρας το βραδύτερον προ της οριζομένης εναρκτηρίου της δοκιμασίας ημερομηνίας και συνοδευομένης υπό των κάτωθι δικαιολογητικών: α)Επισήμων πιστοποιητικών ή νομίμως κεκυρωμένων αντιγράφων τούτων εξ ων να προκύπτη ότι κέκτηται κατά περίπτωσιν τα εν παρ. 3 και 4 του άρθρ. 9 του Ν.Δ. 243/1969 προσόντα και προϋποθέσεις. β)Βεβαιώσεως, ως και σχετικού ημερολογίου εργασίας, (συνημμένον Υπόδειγμα) περί εξασκήσεώς των εις οινοποιείον της ημεδαπής απασχολούν επί ετησίας βάσεως οινολόγου. αα)Επί των θεμάτων των καθοριζομένων υπό της παρ. 2 του άρθρ. 2 του παρόντος. Η επί των θεμάτων τούτων πρακτική εξάσκησις πρέπει να πραγματοποιηθή εντός της περιόδου από 1ης Αυγούστου έως 31ης Οκτωβρίου αναλόγως των συνθηκών εκάστης περιοχής, και να καλύπτη συνεχές χρονικόν διάστημα ουχί μικρότερον των 60 ημερών. ββ)Επί θεμάτων κατεργασιών, ωριμάνσεως, παλαιώσεως, εμφιαλώσεως κ.λ.π. οίνων ως και τεχνοοικονομικών θεμάτων κόστους παρασκευής οινικών προϊόντων. Η επί των θεμάτων τούτων πρακτική εξάσκησις πρέπει να πραγματοποιηθή εντός της χρονικής περιόδου από 1ης Φεβρουαρίου έως και της 30ης Απριλίου και υπό την προϋπόθεσιν ότι θα καλύπτη χρονικόν διάστημα ουχί μικρότερον των 30 ημερών. Αι κατά τα ανωτέρω βεβαιώσεις πρακτικής εξασκήσεως χορηγούνται υπό της επιχειρήσεως, εις την οποίαν εξησκήθη ο ενδιαφερόμενος και θεωρούνται υπό της αρμοδίας δια τον έλεγχον του οινοποιείου Διευθύνσεως Γεωργίας. Ομοίως θεωρείται και το ημερολόγιον εργασίας του εξασκηθέντος, το οποίον συνυποβάλλεται ως δικαιολογητικόν μετά της βεβαιώσεως πρακτικής εξασκήσεως. Τα εις την περίπτ. β της παρούσης παραγράφου οινοποιεία, ως και πάσα σχετική λεπτομέρεια, πληροφορούνται οι ενδιαφερόμενοι από τας κατά τόπους Διευθύνσεις Γεωργίας βάσει παρεχομένων εις αυτάς οδηγιών, υπό της Διευθύνσεως Μεταποιήσεως και Αγορών του Υπουργείου Γεωργίας. γ)Γραμματίου καταθέσεως εις το Ταμείον Παρακαταθηκών και Δανείων δραχ. 1000 δι’ εξέταστρα. 3.Κατά την πρώτην εφαρμογήν των διατάξεων του παρόντος και μέχρι 31ης Δεκ. 1978 γίνονται δεκτοί υποψήφιοι άνευ προσκομίσεως ημερολογίων εργασίας ως και άνευ βεβαιώσεως πρακτικής εξασκήσεως της χρονικής περιόδου 1ης Φεβρουαρίου έως και της 30ης Απριλίου. Εξεταστέα ύλη Άρθρ.2.-Η δοκιμασία συνίσταται: 1.Εις πρακτικήν εξέτασιν επί θεμάτων: α)Χημικής αναλύσεως γλευκών και οίνων, δια τον προσδιορισμόν ειδικού βάρους, αλκοολικού βαθμού, στερεού υπολείμματος, ολικής πτητικής οξύτητος, ενεργού οξύτητος (PH) τρυγικού οξέως, τέφρας και αλκαλικότητος τέφρας, σιδήρου, χαλκού, περισσείας σιδηροκυανιούχου καλίου και ταννινών. β)Μικροσκοπικής εξετάσεως των οίνων, δια τον καθορισμόν των ασθενειών και την φύσιν των θολωμάτων αυτών. Κατά την πρακτικήν εξέτασιν επιτρέπεται η χρήσις παντός βιβλιογραφικού βοηθήματος. 2.Εις την θεωρητικήν, προφορικήν εξέτασιν: α)Επί θεμάτων αμπελουργίας και συγκεκριμένως επί: αα)Της βιολογίας της αμπέλου (συστηματική των VITACEAL, ετήσιος κύκλος της αμπέλου, γενικά στοιχεία διατροφής της Αμπέλου). ββ)Της αμπελογραφίας (ποικιλίαι, κλωνική επιλογή, υβρίδια, υποκείμενα) και της καλλιεργείας της αμπέλου (φύτευσις, κλαδεύματα, ετήσιαι καλλιέργειαι του εδάφους, καταπολέμησις ζιζανίων, λίπανσις). γγ)Των εν Ελλάδι καλλιεργουμένων ποικιλιών οιναμπέλου   και   της   εκτιμήσεως   τούτων,  βάσει (Αντί της σελ. 577(β) Σελ.577(γ) Οινολόγοι 16.Θ.β.5 της ποιότητος του οίνου, του δυναμένου να παρασκευασθή εκ σταφυλών αυτών των ποικιλιών. δδ)Της επιδράσεως των εδαφοκλιματικών και καιρικών συνθηκών του περιβάλλοντος, ως και της ποικιλίας των παθήσεων και των ασθενειών της αμπέλου, επί της συστάσεως και ποιότητος των οίνων. β)Επί θεμάτων ζυμοτεχνίας και μικροβιολογίας και συγκεκριμένως: αα)Των κυριωτέρων ειδών σακχαρομυκήτων της ελληνικής ζυμοχλωρίδος. ββ)Των αιτίων ασθενειών των οίνων και επί της προλήψεως και θεραπείας αυτών. γ)Επί οινοτεχνικών θεμάτων και συγκεκριμένως επί: αα)Των μεταβολών των συστατικών της σταφυλής και την ωρίμανσιν αυτής. ββ)Των κριτηρίων, επί των οποίων πρέπει να βασίζεται ο καθορισμός του χρόνου τρυγητού, αναλόγως του παραχθησομένου τύπου οίνου. γγ)Της συσχετίσεως των συστατικών της ωρίμου σταφυλής προς την επεξεργασίαν, την σύστασιν και διατήρησιν του παραχθησομένου οίνου. δδ)Των μηχανημάτων γλευκοποιήσεως (συστήματα και αρχή λειτουργίας αυτών). εε)Των μεθόδων οινοποιήσεως αναλόγως του τύπου του παραχθησομένου οίνου. ζζ)Των οινοδεξαμενών (υλικά κατασκευής, υλικά επικαλύψεως, καθαρισμός και απολύμανσις, συντήρησις τούτων). ηη)Της θειώσεως γλευκών και οίνων. θθ)Των συνθηκών αι οποίαι επιδρούν επί της καλής διεξαγωγής των ζυμώσεων (θερμοκρασία, αερισμός κ.λ.π.). ιι)Των κατεργασιών οίνου (απολάσπωσις, διαύγασις, διήθησις, σταθεροποίησις κ.λ.π., αναγκαίος μηχανολογικός εξοπλισμός). Σελ.578(γ) ια)Της συντηρήσεως, ωριμάνσεως και παλαιώσεως των οίνων. ιβ)Της εμφιαλώσεως αυτών. δ)Επί θεμάτων συστάσεως και ποιότητος των οίνων και συγκεκριμένως επί: αα)Της συστάσεως και ποιότητος των ελληνικών γλευκών και ββ)Των μεταβολών των συστατικών του γλεύκους κατά την αλκοολικήν ζύμωσιν ως και των οίνων κατά την μηλογαλακτικήν ζύμωσιν την ωρίμανσιν-παλαίωσιν αυτών. γγ)Των διαφορών συστάσεως οίνων διαφόρου τύπου (επιτραπεζίων-λευκών και ερυθρών-γλυκέων, αφρωδών, βερμούτ κ.λ.π.). ε)Επί της ισχυούσης αμπελο-οινικής Νομοθεσίας. στ)Επί τεχνοοικονομικών θεμάτων, αναγομένων εις το κόστος γλευκοποιήσεως, οινοποιήσεως και γενικώς το κόστος παρασκευής οινικών προϊόντων. 3.Οι υποψήφιοι δι’ άδειαν οινολόγου Β΄ κατηγορίας απαλλάσσονται ως προς μεν την θεωρητικήν εξέτασιν των θεμάτων αμπελουργίας (παρ. 2 περίπτ. α΄) και ζημοτεχνίας, (παρ. 2 περίπτ. β΄ υποπερ. αα) πλην των ασθενειών (παρ. 2 περίπτ. β΄ υποπερ. ββ) και τεχνοοικονομικών (παρ. 2 περίπτ. στ) ως προς δε την πρακτικήν τοιαύτην των χημικών αναλύσεων προσδιορισμού στερεού υπολείμματος, τρυγικού οξέος, τέφρας και αλκαλικότητος τέφρας και ταννινών. 16.Θ.β.5 Οινολόγοι Καθορισμός τρόπου βαθμολογίας Άρθρ.3.-1.Η ικανότης του εξεταζομένου εκτιμάται παρ’ εκάστου εξεταστού δια των βαθμών 020, το άρθροισμα δε των βαθμών των εξεταστών, τους οποίους έλαβε ο εξεταζόμενος αποτελεί τον συνολικόν βαθμόν επιτυχίας αυτού. Η κατά τα ανωτέρω βαθμολογία χρησιμεύει μόνον δια την κατά τα κατωτέρω διάκρισιν των υποψηφίων εις επιτυχόντας και αποτυχόντας, του βαθμού επιτυχίας μη αναγραφομένου εις τας αδείας εξασκήσεως επαγγέλματος οινολόγου. 2.Η πρακτική εξέτασις, προηγείται της θεωρητικής. Πας υποψήφιος μη συγκεντρών κατά την πρακτικήν εξέτασιν τουλάχιστον τον βαθμόν 50/100, θεωρείται αποτυχών, αποκλειόμενος της περαιτέρω δοκιμασίας. Προς τούτο η εν άρθρ. 4 εξεταστική επιτροπή, μετά το πέρας της πρακτικής εξετάσεως, συνερχομένη εξάγει τα εκ της βαθμολογίας αποτελέσματα και ανακοινοί ταύτα εις τους ενδιαφερομένους, καλούσα τους εξ αυτών επιτυχόντας προς θεωρητικήν εξέτασιν. Κατά ταύτην επιτυχών θεωρείται, ο συγκεντρών ομοίως τον βαθμόν 50/100 και προκειμένου δι’ υποψηφίους χορηγήσεως αδείας Β΄ κατηγορίας 40/80. Σύνθεσις Επιτροπής Άρθρ.4.-1.Η εξεταστική Επιτροπή είναι πενταμελής αποτελουμένη: α)Εκ του Καθηγητού της Αμπελουργίας και Αμπελολογίας της Ανωτάτης Γεωπονικής Σχολής Αθηνών, β)εκ του καθηγητού των Γεωργικών Βιομηχανιών της Ανωτάτης Γεωπονικής Σχολής Αθηνών, γ)εκ του καθηγητού Βιομηχανικής Χημείας του Εθνικού Καποδιστριακού Πανεπιστημίου,  δ)εκ του Γενικού Διευθυντού του Γενικού Χημείου του Κράτους και ε)εκ του Διευθυντού του Ινστιτούτου Οίνου του Υπουργείου Γεωργίας. Αναπληρωταί των μεν Καθηγητών ορίζονται οι Υφηγηταί της έδρας και ελλείψει τούτων οι επιμεληταί ταύτης, των δε υπηρεσιακών παραγόντων οι δι’ αποφάσεως των αρμοδίων Υπουργών οριζόμενοι. 2.Χρέη γραμματέως της Επιτροπής εκτελεί είς των παρά τη αρμοδία Υπηρεσία της Διευθύνσεως Μεταποιήσεως και Αγορών του Υπουργείου Γεωργίας υπαλλήλων, οριζόμενος υπό του Υπουργού Γεωργίας. 3.Το υπό των υποψηφίων κατατεθέν δι’ εξέταστρα ποσόν αναλαμβάνεται, υπό του Γραμματέως και διανέμεται εξ ίσου μεταξύ των μελών και του Γραμματέως αυτής, μετά την αφαίρεσιν της αμοιβής των παρασκευαστών, οριζομένης παρά της Εξεταστικής Επιτροπής. Καταργούμεναι διατάξεις Άρθρ.5.-Από της ενάρξεως της ισχύος του παρόντος, το Β.Δ/γμα 374/1970 «περί χορηγήσεως αδείας ασκήσεως επαγγέλματος», καταργείται. Εις τον αυτόν επί της Γεωργίας Υπουργόν, ανατίθεμεν την δημοσίευσιν και εκτέλεσιν του παρόντος. (Μετά την σελ. 578(γ) Σελ.578,01 Οινολόγοι 16.Θ.β.5 16.Θ.β.5 Οινολόγοι